RCL วอลุ่มแน่น-บวกแรง 5% รับค่าระวางเรือพุ่ง-จับตากำไร Q3 โตแรง แนะซื้อเป้า 48 บ.
RCL วอลุ่มแน่น-บวกแรง 5% รับค่าระวางเรือพุ่ง-จับตากำไร Q3 โตแรง แนะซื้อเป้า 48 บ. โดย ณ เวลา 10:39 น. ราคาอยู่ที่ระดับ 42.75 บาท บวก 2.25 บาท หรือ 5.56%
RCL วอลุ่มแน่น-บวกแรง 5% รับค่าระวางเรือพุ่ง-จับตากำไร Q3 โตแรง แนะซื้อเป้า 48 บ. โดย ณ เวลา 10:39 น. ราคาอยู่ที่ระดับ 42.75 บาท บวก 2.25 บาท หรือ 5.56%
20 ต.ค. 2564

ผู้สื่อข่าวรายงานว่า วันนี้(20 ต.ค.64) ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 10:39 น. อยู่ที่ระดับ 42.75 บาท บวก 2.25 บาท หรือ 5.56% ด้วยมูลค่าซื้อขาย 179.61 ล้านบาท

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ราคาหุ้นในกลุ่มเดินเรือปรับตัวขึ้น คาดว่าจะเป็นการเกิดเทคนิคเคิลรีบาวด์ในระยะสั้นหลังจากที่ปรับตัวลงไปก่อนหน้านี้ โดยดัชนีค่าระวางเรือ BDI ยังปรับตัวขึ้นอยู่ ทำให้เป็นปัจจัยหนุนให้กับกลุ่มเดินเรือได้ ขณะที่ปัจจัยอื่นยังไม่มีการเปลี่ยนแปลง ทำให้มองว่านักลงทุนหาหุ้นที่ได้ปรับตัวลงไปมากก็กลับเข้าไปเล่นกันใหม่อีกครั้ง
ด้านผลกำไรของหุ้นในกลุ่มเดินเรือในงวดไตรมาส 3/64 คาดว่าจะออกมาดีแน่ และหากค่าระวางเรือยังทรงตัวในระดับนี้หรือปรับตัวขึ้นไปอีก ก็จะทำให้ผลกำไรของกลุ่มเดินเรือในไตรมาส 4/64 ดีต่อเนื่อง
ด้านสัญญาณทางเทคนิคหุ้น บมจ.พรีเชียส ชิพปิ้ง (PSL) มีแนวรับ 19.5-20.0 บาท ส่วนแนวต้าน 21.0-21.3 และมีแนวต้านหลักที่ 22 บาท ส่วนหุ้น บมจ.โทรีเซนไทย เอเยนต์ซีส์ (TTA) มีแนวรับ 12.5-12.7 บาท แนวต้าน 14.0-14.9 บาท อีกทั้งหุ้น บมจ. อาร์ ซี แอล (RCL) มีแนวรับ 43 บาท ส่วนแนวต้าน 47-48 บาท